Tieners vas vir verkragting by hoërskoolArgieffoto Drie tienerseuns is in hegtenis geneem nadat hulle na bewering ŉ 15-jarige meisie by ŉ hoërskool in Steenberg in die Wes-Kaap verkrag het. Kapt. FC van Wyk, provinsiale polisiewoordvoerder, het Donderdag aan Maroela Media gesê die beweerde verkragting het op 27 Mei plaasgevind. Die seuns is 17 en 18 jaar oud en in graad 12. Die slagoffer is in graad 9. Die seuns is kort ná die voorval in hegtenis geneem en het op 2 en 3 Junie in die Wynberg-landdroshof verskyn op aanklagte van verkragting en seksuele aanranding. Die saak is uitgestel vir hul formele borgtogaansoek, wat binnekort aangehoor sal word. Hulle bly intussen in aanhouding. Die meisie ontvang slagofferondersteuning van die polisie.